হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হগওয়ার্টস
হগওয়ার্টস স্কুল অফ উইচক্র্যাফট অ্যান্ড উইজার্ড্রি (ইংরেজিতে Hogwarts School of Witchcraft and Wizardry) বা হগওয়ার্টস (Hogwarts) হল যুক্তরাজ্য ও আয়ারল্যান্ড এর ১১-১৭ বছর বয়সী জাদুকরদের জাদু শিক্ষার জন্য স্থাপিত একটি কাল্পনিক আবাসিক বিদ্যালয় এটি "হ্যারি পটার" সিরিজের প্রথম ছয়টি বইয়ের প্রধান পটভূমি। তবে সিরিজের সপ্তম ও সর্বশেষ বই, "হ্যারি পটার অ্যান্ড দ্য ডেথলি হ্যালোস" এর বেশিরভাগ ঘটনা স্কুলটির বাইরে সংঘটিত হয়, যেহেতু, প্রধান তিন চরিত্র হ্যারি পটার, রন উইজলি ও হারমায়োনি গ্রেঞ্জার স্কুলে তাদের সপ্তম বর্ষে ফিরে না আসার সিদ্ধান্ত নেয়। (যদিও রাউলিং বলেছেন যে, তাদের মধ্যে একমাত্র হারমায়োনিই পরবর্তীকালে স্কুলে ফিরে আসে।) তবে, বইয়ের শেষ দিকের যুদ্ধটি হগওয়ার্টসেই সংঘটিত হয়।